**ЗАПИСНИК СА КОНСТИТУТИВНЕ СЕДНИЦЕ**

**САВЕТА РОДИТЕЉА**

одржане дана **10.09.2020. године са почетком у 13:30 часова**

Седници присуствују по службеној дужности директор школе Весна Новковић и секретар Татјана Богичевић.

Председник Савета родитеља из протекле школске године Сандра Пауновић отвара седницу и констатује да је кворум за пуноправно одлучивање обезбеђен, са 14 присутних и предлаже да се пређе на предложени

**ДНЕВНИ РЕД:**

1. **Конституисање Савета родитеља**
2. **Разматрање Извештаја о реализацији Годишњег плана за 2019/20**
3. **Разматрање Извештаја директора за 2019/20**-
4. **Разматрање Извештаја о самовредновању за 2019/20**
5. **Разматрање Годишњег плана за 2020/21**
6. **Предлози за избор родитеља у тимове и Актив за развојно планирање**
7. **Предлог за Локални савет родитеља**
8. **Осигурање ученика**
9. **Епидемиолошка ситуација и превентивне мере које се реализују у школи**-
10. **Текућа питања**

1. **Конституисање Савета родитеља**-директор упознаје присутне да се прва тачка дневног реда односи на избор председника и заменика председника и предлаже да се гласа за избор председника и заменика.Сви присутни гласају једногласно да председник Савета родитеља за ову школску годину буде досадашњи председник Сандра Пауновић а њен заменик, такође досадашњи заменик председника, Сања Јефтић.
2. **Разматрање Извештаја о реализацији Годишњег плана за 2019/20**-директор говори о реализовању Год.плана за 2019/20 годину.Директор објашњава структуру Извештаја и говори о његовом садржају.Говори о успесима ђака и мањем броју такмичења због прекида наставе.Велики број различитих активности, у којима учествују ученици и наставници , чини да школа буде препознатљива , а подршка коју ђаци имају ствара пријатну атмосферу, подстицајну за постизање бољих резултата у наставним и ваннаставним активностима.Након краће дискусије по овој тачки дневног реда, председник констатује да је Савет родитеља упознат са Извештајем о реализацији Годишњег плана за 2019/20.годину.
3. **Разматрање Извештаја директора за 2019/20**-након уводне речи директора и краће дискусије, председник констатује да је Савет родитеља упознат са Извештајем директора за 2019/20.годину.
4. **Разматрање Извештаја о самовредновању за 2019/20**-директор укратко образлаже Извештај о самовредновању за 2019/20 годину, објашњава разлику између екстерног вредновања и самовредновања.Истиче значај самовредновања и идентификацију слабих и добрих страна , а затим кроз реализацију акционих планова се ради на унапређивању појединих сегмената. ;председник констатује да је Савет родитеља разматрао на својој седници Извештај о самовредновању за 2019/20.годину.
5. **Разматрање Годишњег плана за 2020/21**-након уводне речи директора којом упознаје присутне са Год.планом за 2020/21.годину, његовом структуром , специфичним условима у којима се врши његова реализација .Председник констатује да је Савет родитеља упознат са Год.планом за 2020/2021.годину.
6. **Предлози за избор родитеља у тимове и Актив за развојно планирање**

Директор је појаснио значај укључивања родитеља у тимове и значај развоја партнерских односа између родитеља и школе.У том смислу затражио је ангажовање родитеља у тимовима и активима школе .Савет је упознат са активностима тимова, да би родитељи према својим афинитетима могли да се укључе у рад тимова.После дискусије – председник констатује да је Савет родитеља једногласно изабрао следеће представнике за следеће Тимове:у Тим за самовредновање бира се Миодраг Денић у Тим за професионалну орјентацију бира се Невенка Пајић, у Тим за промоцију Марина Грасиловић, Невенка Радосављевић у Тим за обезбеђивање квалитета и развој, и Љиљана Митић у **Актив за развојно планирање.**

1. **Предлог за Локални савет родитеља**-председник ставља на гласање да представник Савета родитеља у Општински савет родитеља буде Гордана Курић.Након обављеног гласања председник констатује да је Гордана Курић изабрана једногласно за представника Савета родитеља испред Средње школе «Милоје Васић» у Општински савет родитеља.
2. **Осигурање ученика**-директор упознаје присутне са чињеницом да је на адресу ове школе пристигла само једна понуда за осигурање ученика за школску 2020/2021.годину и то од ДДОР Нови Сад.Такође, истиче дугогодишњу добру сарадњу са овим осиг.друштвом :осигурање имовине, запослених,брза исплата премије осигурања за повреде ученика.Директор истиче да је и ове године износ осигурања по ученику 490,00 динара.Председник ставља на гласање предлог да се за школску 2020/2021.годину осигурање ученика повери ДДОР Нови Сад.Након обављеног гласања, председник констатује да је Савет родитеља једногласно изабрао ДДОР Нови Сад за осигуравајуће друштво за осигурање ученика за школску 2020/2021.годину
3. **Епидемиолошка ситуација и превентивне мере које се реализују у школи**-директор упознаје родитеље са мерама којње школа предузима.Истиче да разуме ученике којима т, можда, тешко пада поштовање мера;ношење маски, држање дистанце.Истиче неопходност поштовања мера и позива родитеље да разговарају са децом и објасне да мере не представљају присилу , већ императив очувања здравља свих нас.Директор свим присутним представницима родитеља поставља питање да ли би и шта би мењали када се ради о реализацији мера на спречавању КОВИД 19.Сви присутни су сагласни у томе да је ова школа предузела све мере како би се њихова деца заштитила од вируса КОВИД 19 истичући при том да су се њихова деца навикла на ситуацију и да се полако привикавају и да им је веома важно да иду у школу.Подршка школе у учењу и одрастању је веома важна.
4. **Текућа питања**-по овој тачки није било дискусије.

Седница завршена у 14.20

Записничар Председник

Татјана Богичевић с.р. Сандра Пауновић с.р.